15.5.2008 Jurnalul Oficial al Uniunii Europene L 127/1 I (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE, EURATOM) NR. 420/2008 AL CONSILIULUI din 14 mai 2008 de ajustare, începând cu 1 iulie 2007, a remunerațiilor și pensiilor funcţionarilor și ale celorlalți agenți ai Comunităților Europene CONSILIUL UNIUNII EUROPENE, având în vedere Tratatul de instituire a Comunității Europene, având în vedere Protocolul privind privilegiile și imunitățile Comunităților Europene, în special articolul 13, având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite prin Regulamentul (CEE, Euratom, CECO) nr. 259/68 (!), în special arti- colele 63, 65 și 82 din Statutul funcționarilor și anexele VII, XI și XIII la acesta, precum şi articolul 20 alineatul (1), articolul 64 și articolul 92 din Regimul aplicabil celorlalți agenți, având în vedere propunerea Comisiei, întrucât: (1) Italia, pe baza legii naționale adoptate în decembrie 2007, a comunicat noile date privind creșterea retroactivă a nivelului remunerației reale a funcţionarilor din administrația publică centrală în respectivul stat membru începând cu data de 1 februarie 2007, dată care se încadrează în perioada de referință cuprinsă între 1 iulie 2006 și 1 iulie 2007, şi, prin urmare, Eurostat a modificat indicatorul specific pentru perioada de referință. (2) Deoarece respectivele date nu erau disponibile la momentul în care Comisia şi-a prezentat propunerea privind perioada de referință cuprinsă între 1 iulie 2006 și 1 iulie 2007, Regulamentul (CE, Euratom) nr. 1558/2007 al Consiliului care a fost adoptat în temeiul acelei propuneri nu a luat în considerare creșterea reală înregistrată de remunerațiile din administrația publică italiană. (3) Pentru a garanta că puterea de cumpărare a funcţionarilor și a celorlalți agenți ai Comunității evoluează în paralel cu cea a funcţionarilor publici din administrațiile naționale ale statelor membre, remunerațiile şi pensiile funcţionarilor și ale celorlalți agenți ai Comunităților ar trebui ajustate în cadrul unei revizuiri suplimentare, ADOPTĂ PREZENTUL REGULAMENT: Articolul 1 Începând cu 1 iulie 2007, tabelul de la articolul 66 din Statutul funcţionarilor, care cuprinde salariile lunare de bază aplicabile în scopul calculării remunerațiilor și pensiilor se înlocuieşte cu următorul tabel: () JO L 56, 4.3.1968, p. 1. Regulament modificat ultima dată prin Regulamentul (CE, Euratom) nr. 1558/2007 (O L 340, 22.12.2007, p. 1).